               EUROPSKA KOMISIJA
            Bruxelles, 23.9.2021.
            COM(2021) 593 final
            2021/0303(NLE)
            Prijedlog
            ODLUKE VIJEĆA
            o stajalištu koje u ime Unije treba zauzeti u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju o donošenju odluke o izmjeni tog sporazuma

               OBRAZLOŽENJE

               1.Predmet prijedloga

               Komisija predlaže da Vijeće utvrdi stajalište koje u ime Unije treba zauzeti u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) o Odluci Zajedničkog odbora o izmjeni tog sporazuma.

               2.Kontekst prijedloga

               2.1.Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju

               Sporazumom su utvrđene pojedinosti o urednom povlačenju Ujedinjene Kraljevine iz Unije i Euratoma. Sporazum o povlačenju stupio je na snagu 1. veljače 2020.

               2.2.Zajednički odbor

               Zajednički odbor osnovan člankom 164. stavkom 1. Sporazuma o povlačenju sastoji se od predstavnika Unije i Ujedinjene Kraljevine. Supredsjedaju mu Unija i Ujedinjena Kraljevina. U Prilogu VIII. Sporazumu o povlačenju utvrđen je Poslovnik Zajedničkog odbora. Zajednički odbor sastaje se najmanje jednom godišnje ili na zahtjev Unije ili Ujedinjene Kraljevine i utvrđuje raspored sastanaka i dnevni red zajedničkom suglasnošću.

               Zadaće Zajedničkog odbora utvrđene su u članku 164. Sporazuma o povlačenju i u načelu obuhvaćaju:

               ·nadzor provedbe i primjene Sporazuma izravno ili uz posredovanje posebnih odbora, koji su mu podređeni;

               ·donošenje odluka i preporuka, uključujući izmjene Sporazuma u predviđenim slučajevima;

               ·sprječavanje problema i rješavanje sporova koji bi mogli nastati u vezi s tumačenjem i primjenom Sporazuma.

               2.3.Predviđena odluka Zajedničkog odbora

               Na temelju članka 164. stavka 5. točke (d) Sporazuma Zajednički odbor može donositi odluke o izmjeni Sporazuma o povlačenju radi ispravljanja pogrešaka, uklanjanja propusta ili drugih nedostataka ili rješavanja situacija koje se nisu mogle predvidjeti u trenutku potpisivanja Sporazuma o povlačenju, pod uvjetom da se time ne mijenjaju ključni elementi Sporazuma.

               Svrha predviđene odluke je uklanjanje propusta i nedostataka i njome se ne mijenjaju ključni elementi Sporazuma o povlačenju.

               Predviđena odluka bit će obvezujuća za stranke u skladu s člankom 166. stavkom 2. Sporazuma o povlačenju. U skladu s pravilom 9. Poslovnika, u odlukama koje donese Zajednički odbor navodi se datum njihova stupanja na snagu.

               3.Stajalište koje treba zauzeti u ime Unije

               3.1.Dio I. Priloga I. Sporazumu o povlačenju o koordinaciji sustava socijalne sigurnosti

               Dio I. Priloga I. Sporazumu o povlačenju sadržava odluke i preporuke Administrativne komisije za koordinaciju sustava socijalne sigurnosti, čije odluke i preporuke Unija i Ujedinjena Kraljevina moraju uzeti u obzir pri primjeni pravila o koordinaciji sustava socijalne sigurnosti (vidjeti članak 31. Sporazuma o povlačenju).

               Administrativna komisija za koordinaciju sustava socijalne sigurnosti odobrila je 18. listopada 2017. Preporuku br. A1 o izdavanju potvrde iz članka 19. stavka 2. Uredbe (EZ) br. 987/2009 Europskog parlamenta i Vijeća. No ta preporuka nije navedena u Prilogu I. Sporazumu o povlačenju i trebalo bi je dodati.

               Administrativna komisija za koordinaciju sustava socijalne sigurnosti odobrila je 19. listopada 2017. Odluku br. E6 o utvrđivanju datuma na koji se elektronička poruka smatra zakonski dostavljenom u sustavu elektroničke razmjene podataka o socijalnoj sigurnosti (EESSI). No ta odluka nije navedena u Prilogu I. Sporazumu o povlačenju i trebalo bi je dodati.

               Administrativna komisija za koordinaciju sustava socijalne sigurnosti odobrila je 17. lipnja 2020. Odluku br. H9 u vezi s odgodom rokova, navedenih u člancima 67. i 70. Uredbe (EZ) br. 987/2009 Europskog parlamenta i Vijeća te u Odluci br. S9, zbog pandemije bolesti COVID-19. No ta odluka nije navedena u Prilogu I. Sporazumu o povlačenju i trebalo bi je dodati.

                Administrativna komisija za koordinaciju sustava socijalne sigurnosti odobrila je 21. listopada 2020. Odluku br. H10 o načinima rada i sastavu Tehničke komisije za obradu podataka koju je osnovala Administrativna komisija za koordinaciju sustava socijalne sigurnosti. No ta odluka nije navedena u Prilogu I. Sporazumu o povlačenju i trebalo bi je dodati. Ta odluka zamjenjuje Odluku br. H8 o načinima rada i sastavu Tehničke komisije za obradu podataka Administrativne komisije za koordinaciju sustava socijalne sigurnosti. Odluka br. H8 stoga će se ukloniti iz dijela I. Priloga I. Sporazumu o povlačenju.

               Administrativna komisija za koordinaciju sustava socijalne sigurnosti odobrila je 9. prosinca 2020. Odluku br. H11 Administrativne komisije za koordinaciju sustava socijalne sigurnosti u vezi s odgodom rokova, navedenih u člancima 67. i 70. Uredbe (EZ) br. 987/2009 te u Odluci br. S9, zbog pandemije bolesti COVID-19. No ta odluka nije navedena u Prilogu I. Sporazumu o povlačenju i trebalo bi je dodati.

               Administrativna komisija za koordinaciju sustava socijalne sigurnosti odobrila je 10. listopada 2018.  Preporuku br. H2 o uključivanju značajki provjere vjerodostojnosti u prenosive dokumente koje izdaje ustanova države članice i kojima se potvrđuje položaj neke osobe za potrebe primjene Uredbi (EZ) br. 883/2004 i (EZ) br. 987/2009 Europskog parlamenta i Vijeća. No ta preporuka nije navedena u Prilogu I. Sporazumu o povlačenju i trebalo bi je dodati.

               Administrativna komisija za koordinaciju sustava socijalne sigurnosti odobrila je 9. prosinca 2020. Odluku br. S11 o postupcima nadoknade za provedbu članaka 35. i 41. Uredbe (EZ) br. 883/2004. Ta odluka zamjenjuje Odluku br. S9 o postupku povrata za provedbu članka 35. i 41. Uredbe (EZ) br. 883/2004. Odluka br. S9 stoga će se ukloniti iz dijela I. Priloga I. Sporazumu o povlačenju.

               4.Pravna osnova

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Odluka koju Zajednički odbor treba donijeti akt je koji proizvodi pravne učinke. Predviđeni akt bit će obvezujući za stranke u skladu s člankom 166. stavkom 2. Sporazuma.

               Predviđenim aktom ne dopunjuje se niti mijenja institucionalni okvir sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               Jedini cilj i sadržaj predviđenih akata odnosi se na, s jedne strane, izmjenu Sporazuma radi ispravljanje pogrešaka te uklanjanja propusta i nedostataka bez promjena njegovih ključnih elemenata te, s druge strane, izmjenu Sporazuma u slučaju koji je njime izrijekom predviđen.

               Sporazum je sklopljen na temelju članka 50. stavka 2. Ugovora o Europskoj uniji.

               Stoga je, u skladu s osnovnim načelom da se akt može mijenjati samo aktom iste vrste, materijalna pravna osnova predložene odluke članak 50. stavak 2. Ugovora o Europskoj uniji.

               4.1.Zaključak

               Pravna osnova predložene odluke trebao bi biti članak 50. stavak 2. Ugovora o Europskoj uniji, u vezi s člankom 218. stavkom 9. UFEU-a.

               5.Objava predviđenog akta

               S obzirom na to da će se odlukom Zajedničkog odbora izmijeniti Sporazum o povlačenju, prikladno je odluku nakon donošenja objaviti u Službenom listu Europske unije.

               2021/0303 (NLE)

               Prijedlog

               ODLUKE VIJEĆA

               o stajalištu koje u ime Unije treba zauzeti u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju o donošenju odluke o izmjeni tog sporazuma

               VIJEĆE EUROPSKE UNIJE,

               uzimajući u obzir Ugovor o Europskoj uniji, a posebno njegov članak 50. stavak 2.,

               uzimajući u obzir Ugovor o funkcioniranju Europske unije, a posebno njegov članak 218. stavak 9.,

               uzimajući u obzir prijedlog Europske komisije,

               budući da:

               (1)Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) Unija je sklopila Odlukom Vijeća (EU) 2020/135
                  1
                 od 30. siječnja 2020., a stupio je na snagu 1. veljače 2020.

               (2)Člankom 164. stavkom 5. točkom (d) Sporazuma o povlačenju Zajednički odbor ovlašćuje se donositi odluke o izmjeni tog sporazuma pod uvjetom da su te izmjene potrebne za ispravljanje pogrešaka, uklanjanje propusta ili drugih nedostataka ili rješavanje situacija koje se nisu mogle predvidjeti u trenutku potpisivanja Sporazuma te pod uvjetom da se tim odlukama ne mijenjaju ključni elementi tog sporazuma. Na temelju članka 166. stavka 2. Sporazuma o povlačenju, odluke Zajedničkog odbora obvezujuće su za Uniju i Ujedinjenu Kraljevinu i one su ih dužne provoditi, a te odluke imaju isti pravni učinak kao Sporazum o povlačenju.

               (3)Jedna odluka i jedna preporuka Administrativne komisije za koordinaciju sustava socijalne sigurnosti omaškom nisu navedene u dijelu I. Priloga I. Sporazumu o povlačenju. Još četiri odluke i jedna preporuka donesene su prije isteka prijelaznog razdoblja. Te bi odluke i preporuke stoga trebalo dodati u taj prilog.

               (4)Zajednički odbor trebao bi na temelju članka 164. stavka 5. točke (d) Sporazuma o povlačenju donijeti odluku o uklanjanju tih propusta i nedostataka.

               (5)Stoga je primjereno utvrditi stajalište koje u ime Unije treba zauzeti u Zajedničkom odboru,

               DONIJELO JE OVU ODLUKU:

               Članak 1.

               Stajalište koje u ime Unije treba donijeti u Zajedničkom odboru osnovanom člankom 164. stavkom 1. Sporazuma o povlačenju, u pogledu odluke koju treba donijeti u skladu s njegovim člankom 164. stavkom 5. točkom (d), temelji se na nacrtu odluke Zajedničkog odbora priloženom ovoj Odluci.

               Članak 2.

               Odluka Zajedničkog odbora objavljuje se u Službenom listu Europske unije.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 29, 31.1.2020., str. 1.

    ---documentbreak---

               EUROPSKA KOMISIJA
            Bruxelles, 23.9.2021.
            COM(2021) 593 final
            PRILOG

            Prijedlogu odluke Vijeća
            o stajalištu koje u ime Unije treba zauzeti u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju o donošenju odluke o izmjeni tog sporazuma

               ODLUKA br. […]/2021 ZAJEDNIČKOG ODBORA OSNOVANOG SPORAZUMOM O POVLAČENJU UJEDINJENE KRALJEVINE VELIKE BRITANIJE I SJEVERNE IRSKE IZ EUROPSKE UNIJE I EUROPSKE ZAJEDNICE ZA ATOMSKU ENERGIJU

               od ...

               o izmjeni Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju

               ZAJEDNIČKI ODBOR,

               uzimajući u obzir Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”)
                  1
               , a osobito njegov članak 164. stavak 5. točku (d),

               budući da:

               (1)Člankom 164. stavkom 5. točkom (d) Sporazuma o povlačenju Zajednički odbor osnovan člankom 164. stavkom 1. ovlašten je donositi odluke o izmjeni tog sporazuma pod uvjetom da su te izmjene potrebne za ispravljanje pogrešaka, uklanjanje propusta ili drugih nedostataka ili rješavanje situacija koje se nisu mogle predvidjeti u trenutku potpisivanja Sporazuma te pod uvjetom da se tim odlukama ne smiju mijenja ključni elementi tog sporazuma. Na temelju članka 166. stavka 2. Sporazuma o povlačenju odluke Zajedničkog odbora obvezujuće su za Uniju i Ujedinjenu Kraljevinu. Unija i Ujedinjena Kraljevina dužne su provoditi takve odluke, koje imaju isti pravni učinak kao Sporazum o povlačenju.

               (2)U interesu pravne sigurnosti dio I. Priloga I. Sporazumu o povlačenju trebalo bi izmijeniti dodavanjem pet odluka i dviju preporuka Administrativne komisije za koordinaciju sustava socijalne sigurnosti koje nisu navedene u dijelu I. Priloga I. Sporazumu o povlačenju te uklanjanjem dviju odluka koje su zamijenjene novim odlukama,

               DONIO JE OVU ODLUKU:

               Članak 1.

               Sporazum o povlačenju mijenja se kako slijedi:

               (1)u dijelu I. Priloga I. Sporazumu o povlačenju Preporuka br. A1 Administrativne komisije za koordinaciju sustava socijalne sigurnosti o izdavanju potvrde iz članka 19. stavka 2. Uredbe (EZ) br. 987/2009 Europskog parlamenta i Vijeća
                  2
                dodaje se pod „Primjenjivo zakonodavstvo (serija A)”;

               (2)u dijelu I. Priloga I. Sporazumu o povlačenju Odluka br. E6 Administrativne komisije za koordinaciju sustava socijalne sigurnosti o utvrđivanju datuma na koji se elektronička poruka smatra zakonski dostavljenom u sustavu elektroničke razmjene podataka o socijalnoj sigurnosti (EESSI)
                  3
                dodaje se pod „Elektronička razmjena podataka (serija E)”;

               (3)u dijelu I. Priloga I. Sporazumu o povlačenju Odluka br. H9 Administrativne komisije za koordinaciju sustava socijalne sigurnosti u vezi s odgodom rokova, navedenih u člancima 67. i 70. Uredbe (EZ) br. 987/2009 te u Odluci br. S9, zbog pandemije bolesti COVID-19
                  4
                dodaje se pod „Horizontalna pitanja (serija H)”;

               (4)u dijelu I. Priloga I. Sporazumu o povlačenju Odluka br. H10 Administrativne komisije za koordinaciju sustava socijalne sigurnosti o načinima rada i sastavu Tehničke komisije za obradu podataka koju je osnovala Administrativna komisija za koordinaciju sustava socijalne sigurnosti
                  5
                dodaje se pod „Horizontalna pitanja (serija H)”;

               (5)u dijelu I. Priloga I. Sporazumu o povlačenju Odluka br. H11 Administrativne komisije za koordinaciju sustava socijalne sigurnosti u vezi s odgodom rokova, navedenih u člancima 67. i 70. Uredbe (EZ) br. 987/2009 te u Odluci br. S9, zbog pandemije bolesti COVID-19
                  6
                dodaje se pod „Horizontalna pitanja (serija H)”;

               (6)u dijelu I. Priloga I. Sporazumu o povlačenju Preporuka br. H2 Administrativne komisije za koordinaciju sustava socijalne sigurnosti o uključivanju značajki provjere vjerodostojnosti u prenosive dokumente koje izdaje ustanova države članice i kojima se potvrđuje položaj neke osobe za potrebe primjene Uredbi (EZ) br. 883/2004 i (EZ) br. 987/2009 Europskog parlamenta i Vijeća
                  7
                dodaje se pod „Horizontalna pitanja (serija H)”;

               (7)u dijelu I. Priloga I. Sporazumu o povlačenju Odluka br. S11 Administrativne komisije za koordinaciju sustava socijalne sigurnosti o postupcima nadoknade za provedbu članaka 35. i 41. Uredbe (EZ) br. 883/2004
                  8
                dodaje se pod „Bolest (serija S)”;

               (8)u dijelu I. Priloga I. Sporazumu o povlačenju uklanjaju se sljedeći akti:

               (a)Odluka br. H8 Administrativne komisije za koordinaciju sustava socijalne sigurnosti o načinima rada i sastavu Tehničke komisije za obradu podataka Administrativne komisije za koordinaciju sustava socijalne sigurnosti, koja se zamjenjuje Odlukom br. H10 Administrativne komisije za koordinaciju sustava socijalne sigurnosti o načinima rada i sastavu Tehničke komisije za obradu podataka koju je osnovala Administrativna komisija za koordinaciju sustava socijalne sigurnosti;

               (b)Odluka br. S9 Administrativne komisije za koordinaciju sustava socijalne sigurnosti o postupku povrata za provedbu članka 35. i 41. Uredbe (EZ) br. 883/2004, koja se zamjenjuje Odlukom br. S11 Administrativne komisije za koordinaciju sustava socijalne sigurnosti o postupcima nadoknade za provedbu članaka 35. i 41. Uredbe (EZ) br. 883/2004.

               Članak 2.

               Ova Odluka stupa na snagu sljedećeg dana od dana donošenja.

               Sastavljeno u …

               Za Zajednički odbor

               Supredsjedatelji

                     (1)

                     SL L 29, 31.1.2020., str. 7.

                     (2)

                        SL C 183, 29.5.2018., str. 5.–14.

                     (3)

                        SL C 355, 4.10.2018., str. 5.–7.

                     (4)

                        SL C 259, 7.8.2020., str. 9.

                     (5)

                        SL C 89, 16.3.2021., str. 6.–10.

                     (6)

                        SL C 170, 6.5.2021., str. 4.–5.

                     (7)

                        SL C 147, 29.4.2019., str. 6.–7.

                     (8)

                        SL C 236, 18.6.2021., str. 4.–9.


               EUROPSKA KOMISIJA
            Bruxelles, 23.9.2021.
            COM(2021) 594 final
            2021/0304(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu izmjene odluke o sastavljanju popisa 25 osoba koje žele i mogu obavljati dužnost članova arbitražnog vijeća na temelju Sporazuma

               OBRAZLOŽENJE

               1.Predmet prijedloga

               Komisija predlaže da Vijeće utvrdi stajalište koje u ime Unije treba zauzeti u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) o odluci Zajedničkog odbora o izmjeni Odluke br. 7/2020 o sastavljanju popisa 25 osoba koje žele i mogu obavljati dužnost članova arbitražnog vijeća na temelju Sporazuma.

               2.Kontekst prijedloga

               2.1.Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju

               U Sporazumu o povlačenju utvrđeni su aranžmani za uredno povlačenje Ujedinjene Kraljevine iz Unije i Euratoma. Sporazum o povlačenju stupio je na snagu 1. veljače 2020.

               2.2.Zajednički odbor

               Zajednički odbor osnovan na temelju članka 164. stavka 1. Sporazuma o povlačenju sastoji se od predstavnika Unije i Ujedinjene Kraljevine. Supredsjedaju mu Unija i Ujedinjena Kraljevina. U Prilogu VIII. Sporazuma o povlačenju utvrđen je poslovnik Zajedničkog odbora. Zajednički odbor sastaje se najmanje jednom godišnje ili kad Unija ili Ujedinjena Kraljevina to zatraži, a u okviru Zajedničkog odbora stranke se sporazumno dogovaraju o rasporedu i dnevnom redu sastanka.

               Zadaće Zajedničkog odbora utvrđene su u članku 164. Sporazuma o povlačenju i obuhvaćaju u prvom redu:

               ·nadzor provedbe i primjene Sporazuma izravno ili uz posredovanje posebnih odbora, koji su mu podređeni,

               ·donošenje odluka i preporuka, uključujući izmjene Sporazuma u slučajevima koji su u njemu predviđeni,

               ·sprečavanje problema i rješavanje eventualnih sporova u vezi s tumačenjem i primjenom Sporazuma.

               2.3.Predviđeni akt Zajedničkog odbora

               U skladu s člankom 171. stavkom 1. Sporazuma o povlačenju Zajednički odbor sastavio je prije isteka prijelaznog razdoblja popis 25 osoba koje žele i mogu obavljati dužnost članova arbitražnog vijeća. U skladu s člankom 171. stavkom 1. Zajednički odbor osigurava usklađenost tog popisa s posebnim zahtjevima utvrđenima Sporazumom o povlačenju u svakom trenutku.

               Svrha je predviđene odluke ažurirati popis jer jedan od arbitara na popisu zbog imenovanja na dužnost u instituciji Unije više ne ispunjava zahtjeve utvrđene u članku 171. stavku 2. Sporazuma o povlačenju.

               Predviđena odluka postat će obvezujuća za stranke u skladu s člankom 166. stavkom 2. Sporazuma o povlačenju. U skladu s pravilom 9. Poslovnika u odlukama koje donese Zajednički odbor navodi se dan na koji počinju proizvoditi učinke.

               3.Stajalište koje treba zauzeti u ime Unije

               Zajednički odbor sastavio je u skladu sa Sporazumom o povlačenju popis arbitara za slučaj spora o tumačenju Sporazuma o povlačenju, koji proizvodi učinke od 1. siječnja 2021.

               Na popisu se nalazi pet osoba koje su Unija i Ujedinjena Kraljevina sporazumno odredile za obavljanje dužnosti predsjednika arbitražnog vijeća. Na popisu se nalazi i 20 osoba određenih za obavljanje dužnosti redovnih članova arbitražnog vijeća, od kojih je 10 predložila Unija i 10 Ujedinjena Kraljevina.

               Jedna osoba s Unijina popisa 10 članova arbitražnog vijeća imenovana je na dužnost nezavisne odvjetnice Suda od 7. listopada 2021. U skladu s člankom 171. stavkom 2. Sporazuma o povlačenju popis ne smije uključivati osobe koje su članovi, dužnosnici ili drugi službenici institucija Unije te ga je stoga potrebno izmijeniti.

               U Prilogu II. Odluci Vijeća (EU) 2020/2232 od 22. prosinca 2020. utvrđen je rezervni popis kandidata koji žele i mogu obavljati dužnost Unijinih članova arbitražnog vijeća na temelju Sporazuma o povlačenju i kojima se Unija prema potrebi može obratiti kad Zajednički odbor bude morao ažurirati popis 25 osoba u skladu sa zadnjom rečenicom članka 171. stavka 1.

               Stajalište Unije stoga bi trebalo biti da podrži donošenje odluke Zajedničkog odbora o izmjeni njegove odluke o sastavljanju popisa 25 osoba koje žele i mogu obavljati dužnost arbitra na temelju Sporazuma na način da se osoba koja više ne ispunjava zahtjeve za arbitra zamijeni kandidatom s rezervnog popisa.

               4.Pravna osnova

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Odluka koju Zajednički odbor treba donijeti odnosi se na stajalište koje u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke. Predviđeni akt bit će obvezujući za stranke u skladu s člankom 166. stavkom 2. Sporazuma.

               Predviđenim aktom ne dopunjuje se niti mijenja institucionalni okvir Sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               Cilj i sadržaj predviđenog akta jest utvrditi stajalište Unije o popisu osoba koje žele i mogu obavljati dužnost članova arbitražnih vijeća na temelju Sporazuma o povlačenju. Sporazum je sklopljen na temelju članka 50. stavka 2. Ugovora o Europskoj uniji.

               Pravna osnova predložene odluke trebao bi stoga biti članak 50. stavak 2. Ugovora o Europskoj uniji u vezi s člankom 218. stavkom 9. UFEU-a.

               5.Objava predviđenog akta

               Budući da je svrha odluke Zajedničkog obora izmijeniti popis osoba koje žele i mogu obavljati dužnost članova arbitražnih vijeća na temelju Sporazuma o povlačenju, primjereno je odluku Zajedničkog odbora objaviti u Službenom listu Europske unije nakon njezina donošenja.

               2021/0304 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu izmjene odluke o sastavljanju popisa 25 osoba koje žele i mogu obavljati dužnost članova arbitražnog vijeća na temelju Sporazuma

               VIJEĆE EUROPSKE UNIJE,

               uzimajući u obzir Ugovor o Europskoj uniji, a posebno njegov članak 50. stavak 2.,

               uzimajući u obzir Ugovor o funkcioniranju Europske unije, a posebno njegov članak 218. stavak 9.,

               uzimajući u obzir prijedlog Europske komisije,

               budući da:

               (1)Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) sklopljen je Odlukom Vijeća (EU) 2020/135
                  1
               , a stupio je na snagu 1. veljače 2020.

               (2)U skladu s člankom 171. stavkom 1. Sporazuma o povlačenju Zajednički odbor sastavio je prije isteka prijelaznog razdoblja utvrđenog u Sporazumu o povlačenju popis 25 osoba koje žele i mogu obavljati dužnost članova arbitražnog vijeća. Zajednički odbor treba osigurati usklađenost popisa sa zahtjevima u svakom trenutku.

               (3)U skladu s člankom 171. stavkom 2. Sporazuma o povlačenju popis ne smije uključivati osobe koje su članovi, dužnosnici ili drugi službenici institucija Unije, vlada država članica ili vlade Ujedinjene Kraljevine.

               (4)Jedna osoba s popisa koju je predložila Unija imenovana je na dužnost nezavisne odvjetnice Suda i stoga više ne ispunjava zahtjeve za obavljanje dužnosti arbitra na temelju Sporazuma o povlačenju.

               (5)Stoga je tu osobu potrebno zamijeniti kandidatom s rezervnog popisa kandidata koji žele i mogu obavljati dužnost Unijinih članova arbitražnog vijeća na temelju Sporazuma o povlačenju, kako je naveden u Prilogu II. Odluci Vijeća (EU) 2020/2232 od 22. prosinca 2020.

               (6)Primjereno je utvrditi stajalište koje treba zauzeti u ime Unije u Zajedničkom odboru,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u Zajedničkom odboru osnovanom člankom 164. stavkom 1. Sporazuma o povlačenju u pogledu izmjene popisa 25 osoba koje žele i mogu obavljati dužnost članova arbitražnog vijeća temelji se na nacrtu odluke Zajedničkog vijeća priloženom ovoj Odluci.

               Članak 2.

               Odluka Zajedničkog odbora objavljuje se u Službenom listu Europske unije.

               Članak 3.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Tekst značajan za EGP) (SL L 29, 31.1.2020., str. 1.).

    ---documentbreak---

               EUROPSKA KOMISIJA
            Bruxelles, 23.9.2021.
            COM(2021) 594 final
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Zajedničkom odboru osnovanom Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu izmjene odluke o sastavljanju popisa 25 osoba koje žele i mogu obavljati dužnost članova arbitražnog vijeća na temelju Sporazuma

               PRILOG

               ODLUKA br. […]/2021 ZAJEDNIČKOG ODBORA OSNOVANOG SPORAZUMOM O POVLAČENJU UJEDINJENE KRALJEVINE VELIKE BRITANIJE I SJEVERNE IRSKE IZ EUROPSKE UNIJE I EUROPSKE ZAJEDNICE ZA ATOMSKU ENERGIJU

               od …

               o izmjeni Odluke br. 7/2020 o sastavljanju popisa 25 osoba koje žele i mogu obavljati dužnost članova arbitražnog vijeća na temelju Sporazuma

               ZAJEDNIČKI ODBOR,

               uzimajući u obzir Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”)
                  1
               , a posebno njegov članak 171. stavke 1. i 2.,

               budući da:

               (1)U skladu s člankom 171. stavkom 1. Sporazuma o povlačenju Zajednički odbor sastavio je prije isteka prijelaznog razdoblja utvrđenog u tom sporazumu popis 20 osoba koje žele i mogu obavljati dužnost članova arbitražnog vijeća. Zajednički odbor treba osigurati usklađenost popisa sa zahtjevima u svakom trenutku.

               (2)U skladu s člankom 171. stavkom 2. Sporazuma o povlačenju popis ne smije uključivati osobe koje su članovi, dužnosnici ili drugi službenici institucija Unije, vlada država članica ili vlade Ujedinjene Kraljevine.

               (3)Jedna osoba s popisa koju je predložila Unija imenovana je na dužnost u instituciji Unije i stoga više ne ispunjava zahtjeve za obavljanje dužnosti arbitra na temelju Sporazuma o povlačenju.

               (4)Stoga je tu osobu potrebno zamijeniti,

               DONIJELO JE OVU ODLUKU:

               Članak 1.

               Popis redovnih članova arbitražnog vijeća za Sporazum o povlačenju za EU, kako je naveden u Prilogu I. Odluci Zajedničkog odbora br. 7/2020, mijenja se kako slijedi:

               Tamaru ĆAPETA zamjenjuje Ezio PERILLO.

               Članak 2.

               Ova Odluka stupa na snagu sljedećeg dana od dana donošenja.

               Sastavljeno u …

               Za Zajednički odbor

               Supredsjedatelji

                     (1)

                           SL L 29, 31.1.2020., str. 7.